
Mikotoxinok és metabolitjaik felhalmozódásának vizsgálata a házityúk (Gallus gallus domesticus) szervezetében


A kutatás lényeges és fontos kérdéseket boncolgat a mindennapokban nagy mennyiségben fogyasztott egyik alapélelmiszerének előforduló szennyezettségével kapcsolatban. Az állattartási és etetési kultúrában bekövetkezett változások során a jelen időszakban irányadó trendek a természetes folyamatokat támogatják mind az etetésben, mind az állattartásban, amely folyamatok alapvetően a biogazdálkodás színterét vázolják fel. Elsősorban és hatványozottan megjelenő probléma a biogazdálkodásban a mikotoxinok jelenléte a különböző (Fusarium és Aspergillus) gombák megtelepedéséből és szaporodásából adódóan. A nem ezen gazdálkodási módban termelt gabonán is előforduló ugyanazon gombák is termelhetnek toxint. Általánosan a mikotoxinok penészgombák által termelt másodlagos anyagcseretermékek, amelyek a produktív gomba fajtától adódóan más és mások lehetnek. A gabonán előforduló gombák által termelt gombatoxinok közül a Deoxynivalenol, Nivalenol és Zearalenon toxinok azok, amelyek a vizsgálat körébe beletartozhatnak.
A munka során a házityúk (Gallus gallus domesticus) természetes módon történő etetése során a táplálékláncba bekerülő általánosan előforduló mikotoxinokat vizsgálata valamint a mikotoxinokból származó metabolitok felderítése történik az egyed különböző szerveiben. A vizsgálatok során az azonosítás folyadékkromatográfiás rendszer segítségével UV (HPLC-UV) illetve tömegspektrometriás (HPLC-MS) detektorok használatával történik megfelelő fordított fázisú analitikai oszlopon történő elválasztás után.



